Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1079

a) Szektorok közötti összehangolás fejlesztése – A Kormány kábítószerügyi tanácsadó testületeként továbbra is nagy jelentõsége van a Kábítószerügyi Koordinációs Bizottságnak (KKB), mely a politikai, államigazgatási szereplõk, valamint a civil-szakmai szervezetek képviselõinek magas szintû egyeztetési fóruma, azok együttes részvételével tud érdemi hatást gyakorolni a döntésekre. A Nemzeti Drogstratégia eredményes megvalósítása érdekében – hasonlóan az eddigiekhez – szabályozni szükséges a Bizottság mûködésmódját, kiegészítve azzal, hogy milyen szerepet játszanak a Bizottság javaslatai a döntéshozatalban. A Bizottság vezetésében magas szintû állami képviseletre van szükség, tagjai esetében pedig vezetõi szint javasolt. A nemzeti drogkoordinátornak a tárcák munkáját a Nemzeti Drogstratégia hatáskörében kell támogatnia, elõsegítve a tervezett feladatok összehangolását. Államigazgatási pozícióját ennek megfelelõen kell meghatározni. A nemzeti drogkoordinátor munkáját segítõ KKB titkárság, a Bizottság tevékenységének adminisztratív bonyolítása mellett magas szintû döntés-elõkészítõ funkciókat is ellát, ezért az ágazati információk feldolgozása érdekében megfelelõ szakmai hálózattal, kapacitással kell rendelkeznie. A nemzeti koordinációnak fontos feladata van abban a tekintetben is, hogy a kábítószer-probléma szakmai prioritásai közérthetõek és ismertek legyenek a problémakezelésbenközvetlenülnem vagy kevésbéérintett államigazgatásiszereplõk körében is.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes